SUID-AFRIKAANSE RADIOLIGA NUUS SONDAG 05 APRIL 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om (8:15 sentraal Afrika tyd in 
Afrikaans en om (08:30 sentraal Afrika tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur ZSOJPL. 'n Potgooi is ook beskikbaar op die Liga se 
webblad. 


Hierdie oudiobulletin kan van die Liga se webblad by www.sarl.org.za afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


IN DIE WEEK SE NUUS 

DIE NUWE RADIOREGULASIES GEPUBLISEER 

OPERASIONELE NUUS VANAF VERSKEIE AMATEURS 

WINTER FREKWENSIE SKEDULE VIR AMATEUR RADIO TODAY 
SARL AJV, BESPREEK VROEGTYDIG 


** OKOSA het die afgelope week die nuwe radio regulasies in die staatskoerant 
gepubliseer. Van die mees ingrypende veranderinge vir radio amateurs is die 
vermeerdering van krag tot op 1kW op die meeste bande asook die uitbreiding 
van die 160 meter band tot by 2 MHz. Nog `n bonus is die verhoogde kraguitset 
vir klas “B” amateurs tot op 100watt. 


Luister gereeld na die SARL nuusbulletins vir volledige inligting rakende hierdie 
en ander veranderinge 


** Twee amateurs het ons laat weet dat hul spesiale operasionele geleenthede 
beplan oor die volgende klompie weke. 


Pieter Jacobs, V51PJ, naby Rosh Pinah het laat weet dat hy en Marcos Turbo, 
PY1MHGZ, in Rio de Janeiro beplan om seine teen die internasionale ruimtestasie 
te kaats op 144 MHz. Indien hulle suksesvol is sal die totale kommunikasie pad 
oor 5000km strek, 2500 tot by die ISS en 2500 terug Pieter se dat sy 2 kW 
versterkers reeds by hom gearriveer het maar dat die koaks voerlyn wat tans 
geinstalleer is nie hierdie krag kan hanteer nie. Hy beplan dus om die voerlyn te 
vervang en wag ook nog vir nuwe rigstralers wat deur Pine ZS6OB vervaardig 
word. In die lig hiervan sal die voorlopige toetse met slegs 'n 10 element rigstraler 
gedoen word. 


** Dan het Andre, ZS1AZ, laat weet dat hy aktief sal wees op die 80, 40 en 
20 meter bande vanaf Malagas tussen 8 en 12 April 2015. Hy beplan om die 
ZS1OAR roep sein te gebruik. 


Andre sê besoekers is welkom en kampeer geriewe is beskikbaar. Om meer uit 
te vind skakel vir Andre op 028-5142018 of 072-7291680. 


** Amateur Radio Today se nuwe kortgolf skedule vir die winter het reeds op 29 
April in werking getree. Van nou tot en met 24 Oktober sal hierdie frekwensies in 
gebruik wees. Sondae, om 10:00 plaaslike tyd, kan jy inskakel op `n uitsending 
vanaf Meyerton op 7205 kHz. Hierdie uitsending geskied teen 100 kW en is 
gerig op Suider Afrika. Terselfdertyd kan luisteraars in Oos en Sentraal Afrika 
inskakel op die 25kW uitsending vanaf Meyerton op 17660 kHz. 


Maandagaande om 18:30 Plaaslike tyd is daar weer 'n 100kW uitsending gerig 
op Suider Afrika maar die keer op 3230 kHz. 


Afgesien van hierdie uitsendings wat deur SENTEGH geborg word kan amateurs 
ook inskakel op 'n uitsending van Louis de Bruin ZS5LP in Durban op 7082 kHz 
laer syband. Daar is verskeie herleidings op BHF en UHF regoor Suid Afrika 
deur verskeie klubs en individue. Daar is ook `n potgooi deur Dick ZS6RO 
beskikbaar via `n skakel op die SARL webblad 


** The SARL Nasionalekonvensie vind oor twee weke in Bloemfontein plaas. 
Meer inligting kan verkry word vanaf die SARL webblad www.sarl.org.za 


Een van die doelwitte van die Algemene Jaarvergadering wat tydens die konven- 
sie gehou word is om die begroting vir 2015/ 2016 goed te keur. Dit kan egter 
net gedoen word indien daar `n kworum, ten minste 10% lede, teenwoordig is. 
'n Kworum kan bereik word deur fisiese bywoners asook proxy stemme wat deur 
sodanige bywoners gehou word. 


Maak asseblief moeite om hierdie vergadering by te woon en indien jy dit nie 
kan maak nie laai die proxy vorm af, vul dit in en stuur aan die SARL kantoor. 


** `n Aansoek om lidmaatskap van die SARL is ontvang van Fuad Vally 


ZSL1140: 


Enige besware teen die aanvaarding van die lidmaatskap aansoek moet die Sekre- 
taris bereik voor of op die Dinsdag na hierdie bulletin. 


Lidmaatskap tal van die SARL is tans 1634 plus 38 geaffilieerde klubs. 
Daar is 38 inskrywings vir die Mei RAE 


** Gedurende die afgelope week was daar verskeie navrae oor die HAMNET 40 
meter gesimuleerde nood kompetisie op die SARL forum. 


Toestande gedurende die kompetisie was baie swak, veral oor die Kaap. Daar 
was egter heelwat aktiwiteit vanaf divisie 6 maar slegs 9 logstate is ontvang Hier 
volg dan nou die uitslae. 


Enkel operateur Stilstaande Mobiel 
ZR6GGO 560 


Enkel operateur draagbaar 


ZS5MB 500 

ZSGWBT 468 

ZSGBV 336 

ZS2U 54 

ZS2DH 48 

Multi operateur draagbaar het geen inskrywings gehad nie 
Enkel operateur Basis 

ZSADZ 1176 

ZSGAPT 336 

ZS9OSARL 208 

HEF VOORTPLANTINGSVOORSPELLING 


Hannes Coetzee, ZS6GBZP, berig dat die verwagte son aktiwiteitsvlak laag gaan 
wees. Al die sigbare sonvlekke is tans stabiel. 


Die verwagte effektiewe sonvlek telling vir die week is ongeveer 70 vir diegene 
wat hulle eie frekwensie voorspellings wil doen. 


Amateurs kan veral laatmiddag goeie openinge op die 20 tot 10 m DX bande 
verwag. 


Besoek gerus die webtuiste spaceweather.sansa.org.za vir meer inligting. 
Die week se dagboek 
5 April - die sluitingsdatum vir Suid-Afrikaanse Radiolisa BHF / UHF logstate 


9 April - die sluitingsdatum vir registrasie vir die Mei RAE en sluitingsdatum 
vir 80 m @SO geselligheid logstate 


11 April - die Suid-Afrikaanse Radioliga Herfs ORP Kompetisie 

11 April - Opedag vir die 2015-Stars of Sandstone, luister uit vir ZSAAFV 
17-19 April - die Suid-Afrikaanse Radioliga Nasionale Konvensie in Bloemfontein 
18 April - Wêreld Amateurradio Dag 

Om die nuusbulletin mee af te sluit, net weer 'n terugblik op ons hoof nuusberig. 


OKOSA het die nuwe radio regulasies gepubliseer en sovêr is dit goeie nuus vir 
amateurs. Die 160 meter band is uitgebrei en daar is ook `n vermeerdering van 
kraguitset tot 1 kilowatt. Klas B lisensie houers het ook `n bonus ontvang. Vind 
meer uit in volgende week se bulletin. 


En dit bring ons aan die einde van hierdie week se bulletin: 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radioamateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 4895 kHz plaas. 


Ons ontvang graag jou sein rapporte, kommentaar en voorstelle, stuur 
'n e-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dawie Conradie, ZR6DHG, EE deur Ettiene Naude, 
ZSGEFN, en gelees deur ... ui is se ves see ves ae vi ds 


Die Afrikaanse nuusspan groet nou en wens jou 'n mooi week toe. 
p J 


"Totsiens 


